Azwel n tullist « Tadyant n Meqqran » d azwel n umagrad yura Yissin deg uɣmis anda i ixeddem. Yissin d aneɣmas ur nettagad ad d-yini tidet. Yezga yettnaɣ d unemhal-ines acku yettaru ala tidet-nni yettḍurrun acḥal d amdan ladɣa wid n udabu. Tadyant n Meqqran, yeḥkad deg-s amek i tugi tɣiwant isem « Asirem » i yefka Meqqran i mmi-s i yerǧa maci d aseggas neɣ sin. Ugin isem-a imi ɣer At tedbelt, isem mačči d azzayri. Isali yuɣ akk tamurt, usan-d akk ɣer tɣiwant ad bedden mgal ddel d tmuḥeqranit. Ayen i yeǧǧan Yissin yegla ula s umkan n uxeddim-is, yessufeɣ-it-id unemhal seg lxedma, maca drus n lweqt d anemhal-nni s timmad-is i iɛnan ɣer ɣur-s ad d-yuɣal s amkan-is, acku tiɣri n ugdud tessaged anemhal d wid yellan nnigs.